CELEX: 22002D0376
Language: el
Date: 2001-11-16 00:00:00
Title: 2002/376/ΕΚ: Απόφαση αριθ. 6/2001 του Συμβουλίου Σύνδεσης ΕΚ-Τσεχικής Δημοκρατίας, της 16ης Νοεμβρίου 2001, για την τροποποίηση της απόφασης αριθ. 1/95 σχετικά με τον εσωτερικό κανονισμό του Συμβουλίου Σύνδεσης, μέσω της σύστασης μεικτής συμβουλευτικής επιτροπής μεταξύ της Επιτροπής των Περιφερειών και της Τσεχικής Επιτροπής Συνδέσμου για τη συνεργασία με την Επιτροπή των Περιφερειών,

Avis juridique important

|

22002D0376

2002/376/ΕΚ: Απόφαση αριθ. 6/2001 του Συμβουλίου Σύνδεσης ΕΚ-Τσεχικής Δημοκρατίας, της 16ης Νοεμβρίου 2001, για την τροποποίηση της απόφασης αριθ. 1/95 σχετικά με τον εσωτερικό κανονισμό του Συμβουλίου Σύνδεσης, μέσω της σύστασης μεικτής συμβουλευτικής επιτροπής μεταξύ της Επιτροπής των Περιφερειών και της Τσεχικής Επιτροπής Συνδέσμου για τη συνεργασία με την Επιτροπή των Περιφερειών,  

Επίσημη Εφημερίδα αριθ. L 134 της 22/05/2002 σ. 0049 - 0050

Απόφαση αριθ. 6/2001 του Συμβουλίου Σύνδεσης ΕΚ-Τσεχικής Δημοκρατίαςτης 16ης Νοεμβρίου 2001για την τροποποίηση της απόφασης αριθ. 1/95 σχετικά με τον εσωτερικό κανονισμό του Συμβουλίου Σύνδεσης, μέσω της σύστασης μεικτής συμβουλευτικής επιτροπής μεταξύ της Επιτροπής των Περιφερειών και της Τσεχικής Επιτροπής Συνδέσμου για τη συνεργασία με την Επιτροπή των Περιφερειών,(2002/376/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣΈχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου(1) και ιδίως το άρθρο 109,Εκτιμώντας τα ακόλουθα:(1) Ο διάλογος και η συνεργασία των περιφερειακών και των τοπικών αρχών της Ευρωπαϊκής Κοινότητας και εκείνων της Τσεχικής Δημοκρατίας μπορούν να συνεισφέρουν σημαντικά στην ανάπτυξη των σχέσεών τους και στην ευρωπαϊκή ολοκλήρωση.(2) Φαίνεται σκόπιμο αυτή η συνεργασία να οργανωθεί στο επίπεδο της Επιτροπής των Περιφερειών, αφενός, και της Τσεχικής Επιτροπής Συνδέσμου για τη συνεργασία με την Επιτροπή των Περιφερειών, αφετέρου, μέσω της δημιουργίας μιας μεικτής συμβουλευτικής επιτροπής.(3) Συνεπώς, ο εσωτερικός κανονισμός του Συμβουλίου Σύνδεσης, που εγκρίθηκε με την απόφαση αριθ. 1/95, πρέπει να τροποποιηθεί,ΑΠΟΦΑΣΙΖΕΙ:Άρθρο 1Στον εσωτερικό κανονισμό του Συμβουλίου Σύνδεσης προστίθενται τα ακόλουθα άρθρα:"Άρθρο 16Ιδρύεται μεικτή συμβουλευτική επιτροπή (εφεξής 'επιτροπή') που επικουρεί το συμβούλιο σύνδεσης στην προώθηση του διάλογου και της συνεργασίας μεταξύ των περιφερειακών και τοπικών αρχών της Ευρωπαϊκής Κοινότητας και εκείνων της Τσεχικής Δημοκρατίας. Ο διάλογος και η συνεργασία έχουν, ιδίως, τους ακόλουθους στόχους:1. να προετοιμάσουν τις τσεχικές περιφέρειες και τοπικές αρχές να λειτουργήσουν στο πλαίσιο της μελλοντικής ένταξης στην Ευρωπαϊκή Ένωση·2. να προετοιμάσουν τις τσεχικές περιφέρειες και τις τοπικές αρχές να συμμετάσχουν στις εργασίες της επιτροπής των περιφερειών, μετά την ένταξη της Τσεχικής Δημοκρατίας·3. να ανταλλάσσουν πληροφορίες σχετικά με τρέχοντα θέματα αμοιβαίου ενδιαφέροντος, όπως είναι ιδίως η πορεία της περιφερειακής πολιτικής της ΕΕ και της διαδικασίας της ένταξης, καθώς και σχετικά με την προετοιμασία των τσεχικών περιφερειών και των τοπικών αρχών για αυτές τις πολιτικές·4. να προωθήσουν έναν πολυμερή διαρθρωμένο διάλογο μεταξύ α) των τσεχικών περιφερειών και των τοπικών αρχών της Τσεχικής Δημοκρατίας, και β) των περιφερειακών και τοπικών αρχών των κρατών μελών της ΕΕ, δημιουργώντας, μεταξύ άλλων, δίκτυα σε ειδικούς τομείς όπου οι άμεσες επαφές και η συνεργασία μεταξύ των περιφερειών και των τοπικών αρχών της Τσεχικής Δημοκρατίας και αυτών των κρατών μελών της ΕΕ θα μπορούσαν να συμβάλλουν αποτελεσματικότερα στην επίλυση συγκεκριμένων προβλημάτων·5. να διοργανώνουν τακτικές ανταλλαγές πληροφοριών για τη διαπεριφερειακή συνεργασία μεταξύ των περιφερειακών και των τοπικών αρχών της Τσεχικής Δημοκρατίας και εκείνων των κρατών μελών·6. να ενθαρρύνουν την ανταλλαγή πείρας και γνώσεων στον τομέα της περιφερειακής πολιτικής και των διαρθρωτικών παρεμβάσεων μεταξύ α) των τσεχικών περιφερειακών και των τοπικών αρχών, και β) των περιφερειών και των τοπικών αρχών των κρατών μελών της ΕΕ, ιδίως όσον αφορά την τεχνογνωσία και τις τεχνικές για την προετοιμασία περιφερειακών και τοπικών σχεδίων ή στρατηγικών ανάπτυξης και την αποτελεσματικότερη χρήση των διαρθρωτικών πόρων·7. να βοηθούν τις περιφερειακές και τοπικές αρχές της Τσεχικής Δημοκρατίας, μέσω ανταλλαγής πληροφοριών για την πρακτική εφαρμογή της αρχής της επικουρικότητας σε όλες τις πλευρές της ζωής, σε περιφερειακό και τοπικό επίπεδο·8. να συζητούν οποιαδήποτε άλλα σχετικά θέματα που θέτει το ένα ή το άλλο μέρος στο πλαίσιο της εφαρμογής της ευρωπαϊκής συμφωνίας και της προενταξιακής στρατηγικής.Άρθρο 17Η επιτροπή αποτελείται από οκτώ αντιπροσώπους της Επιτροπής των Περιφερειών, αφενός, και οκτώ αντιπροσώπους της Τσεχικής Επιτροπής Συνδέσμου για τη συνεργασία με την Επιτροπή των Περιφερειών, αφετέρου. Θα διοριστεί ισοδύναμος αριθμός αναπληρωματικών μελών.Η επιτροπή ενεργεί κατόπιν διαβουλεύσεως με το Συμβούλιο Σύνδεσης, ή με δική της πρωτοβουλία, όσον αφορά την προώθηση του διαλόγου μεταξύ των περιφερειακών και των τοπικών αρχών.Η επιτροπή μπορεί να προβεί σε συστάσεις προς το Συμβούλιο Σύνδεσης.Τα μέλη επιλέγονται έτσι ώστε η επιτροπή να αντικατοπτρίζει, κατά το δυνατόν, πιστά τα διάφορα επίπεδα των περιφερειακών και τοπικών αρχών της Ευρωπαϊκής Κοινότητας και της Τσεχικής Δημοκρατίας.Η επιτροπή εγκρίνει τον εσωτερικό της κανονισμό.Η επιτροπή συγκαλείται με τη συχνότητα που καθορίζεται στον εσωτερικό της κανονισμό.Η επιτροπή συμπροεδρεύεται από ένα μέλος της Επιτροπής των Περιφερειών και ένα μέλος της Τσεχικής Επιτροπής Συνδέσμου για τη συνεργασία με την Επιτροπή των Περιφερειών.Άρθρο 18Η Επιτροπή των Περιφερειών, αφενός, και η Τσεχική Επιτροπή Συνδέσμου για τη συνεργασία με την Επιτροπή των Περιφερειών, αφετέρου, αναλαμβάνουν τις αντίστοιχες δαπάνες συμμετοχής τους στις συνεδριάσεις της επιτροπής, τόσο όσον αφορά τα έξοδα προσωπικού, ταξιδιού και διαμονής, όσο και τα ταχυδρομικά έξοδα και τα έξοδα τηλεπικοινωνιών.Τα έξοδα της διερμηνείας κατά τις συνεδριάσεις, της μετάφρασης και της αναπαραγωγής εγγράφων επιβαρύνουν την Επιτροπή των Περιφερειών, με εξαίρεση τα έξοδα διερμηνείας ή μετάφρασης προς ή από τα τσεχικά, τα οποία επιβαρύνουν την Τσεχική Επιτροπή Συνδέσμου για τη συνεργασία με την Επιτροπή των Περιφερειών.Οι λοιπές δαπάνες υλικής διοργάνωσης των συνεδριάσεων επιβαρύνουν το μέρος που φιλοξενεί τις συνεδριάσεις."Άρθρο 2Η παρούσα απόφαση παράγει αποτελέσματα την πρώτη ημέρα του δεύτερου μήνα μετά την ημερομηνία της έκδοσής της.Βρυξέλλες, 16 Νοεμβρίου 2001.Για το Συμβούλιο ΣύνδεσηςΟ ΠρόεδροςL. Michel(1) ΕΕ L 360 της 31.12.1994, σ. 2.